CELEX: 32019D1923
Language: et
Date: 2019-11-18 00:00:00
Title: Komisjoni rakendusotsus (EL) 2019/1923, 18. november 2019, Euroopa Parlamendi ja nõukogu määruse (EL) 2016/424 toetuseks koostatud köisteede harmoneeritud standardite kohta

19.11.2019   
               
               
                  ET
               
               
                  Euroopa Liidu Teataja
               
               
                  L 298/8
               
            
         KOMISJONI RAKENDUSOTSUS (EL) 2019/1923,
         18. november 2019,
         Euroopa Parlamendi ja nõukogu määruse (EL) 2016/424 toetuseks koostatud köisteede harmoneeritud standardite kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määruse (EL) 2016/424 (2) artikli 17 kohaselt eeldatakse, et köisteede alamsüsteemid ja ohutusseadised, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja mis on sätestatud kõnealuse määruse II lisas.
                  
               
                     (2)
                  
                  
                     15. veebruaril 2000 saadetud kirjas M/300 esitas komisjon Euroopa Standardikomiteele (CEN), Euroopa Elektrotehnika Standardikomiteele (Cenelec) ja Euroopa Telekommunikatsioonistandardite Instituudile (ETSI) taotluse koostada reisijateveoks ettenähtud köisteepaigaldiste ohutusseadiste jaoks standardid, mis toetaksid Euroopa Parlamendi ja nõukogu direktiivi 2000/9/EÜ (3). Kõnealune direktiiv asendati määrusega (EL) 2016/424 ilma olulisi ohutusnõudeid muutmata.
                  
               
                     (3)
                  
                  
                     CEN koostas taotluse M/300 alusel mitu harmoneeritud standardit seoses reisijateveoks ettenähtud köisteede ohutusnõuetega. CEN koostas standardi EN 17064:2018 ja vaatas läbi standardid EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 ja EN 12927-8:2004 ning asendas need standarditega EN 1709:2019 ja EN 12927:2019.
                  
               
                     (4)
                  
                  
                     Komisjon hindas koos CENiga, kas CENi koostatud standardid EN 17064:2018, EN 1709:2019 ja EN 12927:2019 vastavad taotlusele M/300.
                  
               
                     (5)
                  
                  
                     Standardite EN 17064:2018, EN 1709:2019 ja EN 12927:2019 sisu vastab asjakohastele nõuetele, mis on sätestatud määruse (EL) 2016/424 II lisas. Seepärast võib viited nendele standarditele Euroopa Liidu Teatajas avaldada.
                  
               
                     (6)
                  
                  
                     Standardiga EN 1709:2019 asendatakse standard EN 1709:2004 ja standardiga EN 12927:2019 asendatakse standardid EN 12927-1:2004, EN 12927-3:2004, EN 12927-4:2004, EN 12927-5:2004 ja EN 12927-8:2004. Seepärast on asjakohane kustutada Euroopa Liidu Teatajast viited nimetatud standarditele. Selleks et anda tootjatele piisavalt aega, et valmistuda standardite EN 1709:2019 ja EN 12927:2019 kohaldamiseks, on vaja asendatavate standardite viidete kustutamine edasi lükata.
                  
               
                     (7)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Määruse (EL) 2016/424 toetuseks koostatud köisteid käsitlevate harmoneeritud standardite viited, mis on esitatud käesoleva otsuse I lisas, avaldatakse Euroopa Liidu Teatajas.
            
         
         
            Artikkel 2
            Määruse (EL) 2016/424 toetuseks koostatud köisteid käsitlevate harmoneeritud standardite viited, mis on esitatud käesoleva otsuse II lisas, kustutatakse Euroopa Liidu Teatajast alates kõnealuses lisas märgitud kuupäevadest.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 18. november 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 9. märtsi 2016. aasta määrus (EL) 2016/424, mis käsitleb köisteid ja millega tunnistatakse kehtetuks direktiiv 2000/9/EÜ (ELT L 81, 31.3.2016, lk 1).
         
            (3)  Euroopa Parlamendi ja nõukogu 20. märtsi 2000. aasta direktiiv 2000/9/EÜ reisijateveoks ettenähtud köisteede kohta (EÜT L 106, 3.5.2000, lk 21).
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        
                           EN 17064:2018
                        
                        Ohutusnõuded inimeste transportimiseks mõeldud köisteepaigaldistele. Tule ennetamine ja tõrjumine
                        
                           Märkus: harmoneeritud standardi EN 17064:2018 punktis 2 osutatud norme tõlgendatakse kui standardeid EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007+A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11–10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016
                     
                  
                        2.
                     
                     
                        
                           EN 1709:2019
                        
                        Ohutusnõuded inimeste transportimiseks mõeldud köisteepaigaldistele. Kasutamisele eelnev kontroll, hooldusjuhised ja korraline kontroll ning ülevaatus
                        
                           Märkus: harmoneeritud standardi EN 1709:2019 punktis 2 osutatud norme tõlgendatakse kui standardeid EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (kõik osad), EN 12930:2015, EN 13107:2015, EN 13223:2015, EN 13243:2015, EN 13796:2017 (kõik osad)
                     
                  
                        3.
                     
                     
                        
                           EN 12927:2019
                        
                        Ohutusnõuded inimeste transportimiseks mõeldud köisteepaigaldistele. Köied
                        
                           Märkus: harmoneeritud standardi EN 12927:2019 punktis 2 osutatud norme tõlgendatakse kui standardeid EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002+A1:2008, EN 12385-4:2002+A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001+A1:2008, EN 13411-3:2004+A1:2008, EN 13411-4:2002+A1:2008, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13796-1:2017, EN 13796-2:2017, EN 13796-3:2017, EN ISO 148–1:2016, EN ISO 5579:2013, EN ISO 9554:2019, EN ISO 10547:2009
                     
                  
      
      
         
            II LISA
            
                        nr
                     
                     
                        Viide standardile
                     
                     
                        Kustutamise kuupäev
                     
                  
                        1.
                     
                     
                        
                           EN 1709:2004 Ohutusnõuded inimeste transportimiseks mõeldud köisteepaigaldistele. Käikulaskmiseelne ülevaatus, hooldus, käitusaegne ülevaatus ja kontroll
                     
                     
                        30. aprill 2021
                     
                  
                        2.
                     
                     
                        
                           EN 12927-1:2004 Ohutusnõuded inimeste transportimiseks mõeldud köisteepaigaldistele. Köied. Osa 1: Köite ja nende otste kinnitite valikukriteeriumid
                     
                     
                        30. aprill 2021
                     
                  
                        3.
                     
                     
                        
                           EN 12927-3:2004 Ohutusnõuded inimeste transportimiseks mõeldud köisteepaigaldistele. Köied. Osa 3: 6-põimeliste köisveo, kandeveo ja veotrosside pikijätkamine
                     
                     
                        30. aprill 2021
                     
                  
                        4.
                     
                     
                        
                           EN 12927-4:2004 Ohutusnõuded inimeste transportimisele köitega. Köied. Osa 4: Otste kinnitused
                     
                     
                        30. aprill 2021
                     
                  
                        5.
                     
                     
                        
                           EN 12927-5:2004 Ohutusnõuded inimeste transportimiseks mõeldud köisteepaigaldistele. Köied. Osa 5: Ladustamine, transport, paigaldamine ja pingutamine
                     
                     
                        30. aprill 2021
                     
                  
                        6.
                     
                     
                        
                           EN 12927-8:2004 Ohutusnõuded inimeste transportimiseks mõeldud köisteepaigaldistele. Köied. Osa 8: Köite magnetkatsetus (MRT)
                     
                     
                        30. aprill 2021